สร้างการติดตาม ทำเพลง เรียนรู้ให้ช่ำชอง รวบรวมอุปกรณ์ ทำให้มันกลายเป็นอาชีพ
ก็เหมือนนักบินที่ต้องสะสมชั่วโมงบินถึงจะได้ความยอมรับนับถือ คุณเองก็ต้องหาทางสร้างเวลาที่ได้ออกเล่นเพลง วิธีที่ดีที่สุดคือการได้งานผ่านทางบริษัทที่มั่นคง ไม่ช่แค่งานแบบหนเดียวจบ   หาบริษัทที่รับงานดีเจสำหรับงานเลี้ยงงานแต่งต่างๆ คุณจะได้ไม่ต้องเป็นฟรีแลนซ์ แต่มีงานรองรับ ลงทะเบียนอาสาเปิดเพลงให้สถานีวิทยุชุมชนหรือตามมหาวิทยาลัย ร้านบางร้านต้องการดีเจเปิดเพลงช่วงพักเปลี่ยนวง เสนอตัวขอให้เป็นคุณ! การพอมีไอเดียว่าใครคือคนฟัง ก่อน คือกุญแจสู่ความสำเร็จของการเป็นดีเจ เช่น ถ้าต้องเล่นเพลงในงานแต่งงาน เตรียมเพลงช้าๆ หวานซึ้งหรือพยายามหาทางรู้รสนิยมการฟังเพลงของเจ้าสาวก่อนล่วงหน้า ถ้าเล่นในคลับ ให้ทำความคุ้นเคยว่าเจ้าของคลับชอบแบบไหน แขกขาประจำของร้านคือใคร แขกขาประจำนี่แหละที่ทำให้ร้านอยู่ได้และมาจ่ายเงินจ้างคุณ เรียนรู้ที่จะเอาใจพวกเขาหน่อย  ระวังเรื่องเพลงตามคำขอ หากคุณเล่นเพลงในคลับที่เน้นลูกค้าชอบแนวฮิปฮอป แล้วบังเอิญมีนักท่องเที่ยวหรือคนที่ไม่คุ้นในเพลงนี้มาขอให้เล่นเพลงที่ไม่ไปตามแนว คิดให้ดีก่อนจะเล่น จำไว้ว่าเป้าหมายคุณคือการรักษาฐานคนฟังหลักให้รู้สึกสนุกอยากกลับมาอีกต่างหาก ถ้าเป็นไปได้ แวะไปดูสถานที่ล่วงหน้า ให้ได้ฟีลว่าขาประจำเป็นใครจะช่วยให้คุณไม่กดดันมาก คุณควรทำแผ่นพับแนะนำตัวเอง แจกนามบัตร ส่งอีเมลต่อเนื่อง และขยายเครือข่ายสังคมให้กว้างขวางขึ้นเรื่อยๆ นี่ไม่ใช่งานแบบระบุเวลาทำงาน แต่เป็นงานที่ต้องทำทุกเมื่อถ้าจำเป็น  จัดตารางเวลาให้แน่นขนัด พอคุณเริ่มมีแฟนประจำ ให้หาโอกาสเล่นเพลงบ่อยเท่าที่จะทำได้เพื่อให้ชื่อเป็นที่ติดหู เรียกว่าตอนแรกๆ นี้งานไหนก็รับหมด เพื่อปลุกกระตุ้นความสนใจ และเร้าความคิดสร้างสรรค์ในตัวเอง หากคุณไม่มีเวลาหรือเงินจะสร้างเว็บไซต์ของตัวเอง เริ่มสร้างบนทวิตเตอร์หรือเฟสบุ๊คก็ได้ โปรโมทงานคุณ และหาเวลาติดต่อกับแฟนเพลง ตอบกลับข้อความของพวกเขาเป็นการส่วนตัว ยิ่งคุณดูเป็นบุคคลที่เขาสัมผัสตัวตนได้จริงก็จะยิ่งดี  ทำเพลย์ลิสต์. สร้างเพลย์ลิสต์หรือรายชื่อเพลงที่เล่นบน iTunes หรือ Spotify แล้วแชร์กับแฟนเพลงของคุณ มันจะช่วยให้พวกเขาได้ทดลองฟังรสนิยมของคุณ ให้คุณได้แนะนำผู้คนถึงเพลงใหม่ๆ ที่คุณอยากนำมาเปิดในโชว์ นี่ไม่ใช่การทำให้พวกเขาไม่จำเป็นต้องถ่อมาฟังคุณ แต่เป็นเหมือนไปกระตุ้นความอยากของพวกเขามากกว่า ทั้งนี้ขึ้นอยู่กับคุณอยากก้าวหน้าในอาชีพนี้แค่ไหน คุณอาจเริ่มในที่เล็กๆ ยอมเล่นตามงานเลี้ยงแลกค่าตัวไม่เท่าไหร่ หรือขอเปิดเพลงในคลับของคืนวันทำงานที่ลูกค้าน้อย ถามเพื่อที่จัดงานเลี้ยงว่าขอคุณเป็นดีเจได้ไหม ต้องรู้ก่อนว่าเมื่อคุณยังด้อยประสบการณ์ งานเล็กงานน้อยก็ต้องรับ ค่าจ้างก็นิดเดียวจนอย่าเพิ่งออกจากงานประจำเลย แต่คุณยอมทำฟรีๆ ก็ได้ ถ้าหาก จำเป็น ต้องทำ ถูกไหม  ตอนที่คุณยังใหม่ในวงการ อาจมีคนจ้างคุณแต่ในเงื่อนไขว่าคุณต้องพาคนมาด้วยกี่คนก็ว่าไป นี่มันไม่ใช่เรื่อง คุณไม่ใช่โปรโมเตอร์และก็ไม่จำเป็นต้องลากเพื่อนมา กระนั้น...บางทีก็อาจต้องฝืนใจรับ แต่ต้องรู้ว่าคุณจะทำงานให้เขาก็เฉพาะงานนี้ อนาคตก็เลี่ยงไปซะ ขั้นตอนต่อไปจากการเป็นดีเจคือโปรดิวซ์ผลงานเพลงของคุณเอง คุณยังคงเปิดเพลงของคนอื่น แต่คุณสามารถทำแมชอัพ (เอาเนื้อเพลงหนึ่งไปใส่ดนตรีอีกเพลงหนึ่ง) รีมิกซ์เพลง ตัดต่อเพลงใหม่ แล้วทำให้ดีขึ้นกว่าเดิม DJ Earworm โด่งดังเป็นพลุในยูทูปก็จากการทำเช่นนี้  ถ้าทำผลงานเพลงของตัวเองก็มีสิทธิได้เงินเพิ่มขึ้น และพอมันเกิดขึ้นแล้ว ก็อาจได้เซ็นสัญญากับค่ายเพลง ถึงคุณจะไม่โด่งดังเป็นแถวหน้า ก็อาจได้ร่วมงานกับศิลปินอื่นหรือทำงานเบื้องหลังได้ทำในสิ่งที่ตนเองรัก บีตต่อนาที (BPM) ของเพลงจะบอกว่าคุณสามารถมิกซ์มันกับเพลงอื่นได้เนียนและง่ายขนาดไหน คุณสามารถคำนวณ BPM ได้โดยการนับจังหวะด้วยตัวเองโดยใช้นาฬิกาจับเวลา แต่มันใช่เรื่องเรอะ มิกเซอร์บางยี่ห้อจะมีเครื่องนับ BPM ติดอยู่บนแผง ในขณะที่โปรแกรมดีเจส่วนใหญ่ก็คำนวณ BPM ของเพลงนั้นให้คุณ ถึงแม้จะไม่แม่นยำ 100% ก็ตาม ทางที่ดีคุณจึงควรมีเซนส์เรื่อง BPM ด้วยตัวเองอยู่พอประมาณ  คุณสามารถใช้โปรแกรมเร่งจังหวะมาใช้ให้บีตตรงกัน ถึงแม้ทางที่ดีควรหาเพลงสองเพลงที่มี BPM ไม่แตกต่างกันนักจะดีกว่า อย่างไรก็ตาม ใช้มันในเพลงท่อนที่ยังไม่มีเสียงร้องนะ เพราะการเร่งเพลงให้เร็วขึ้นหรือยืดเพลงให้ช้าลงจะเปลี่ยนคีย์เสียงร้องและทำให้ทุกอย่างมันยุ่งไปเสียหมด เพลงเต้นรำส่วนใหญ่จะมีช่วงอินโทรที่มีเพลงบรรเลงไปโดยยังไม่มีเสียงร้องและมีท่อนเหมือนกันนี้ในตอนท้ายเพลง การมิกซ์เพลงมักจะเป็นการผสมอินโทรของเพลงใหม่เข้าไปในเอาโทรของเพลงที่เล่นอยู่ การรู้ว่าเอาโทรเริ่มตรงไหนและอินโทรเริ่มตรงไหนจึงเป็นส่วนสำคัญในการมิกซ์เพลงสด  เตรียมเพลงที่สอง เตรียมเพลงที่สองให้พร้อมทันทีที่เริ่มเล่นเพลงแรก ใช้มือหนึ่งจับปุ่มพิทช์บนเทิร์นเทเบิลหรือเครื่องเล่นซีดีเพื่อปรับความเร็ว (ถ้าหาก BPM ไม่ตรงกัน) แล้ววางมืออีกข้างไว้บนครอสเฟดเดอร์ ซึ่งจะเบาเสียงเพลงแรกลงแล้วเพิ่มความดังของเพลงที่สอง . คุณสามารถใช้ฐานวางแผ่นหาตำแหน่งของเพลงที่คุณจะใช้มิกซ์เชื่อมหรือจะใช้เป็นแผ่นเสียงจำลองทำการสแครชแผ่น วิธีการสแครชมีทั้งแบบเบบี้สแครช (สแครชไปหน้าแล้วถอยหลังกลับไปกลับมา) หรือสคริบเบิลสแครช (เหมือนเบบี้สแครชแต่เร็วกว่า) และแดรกแอนด์สแครช (ทำเบบี้สแครชช้าๆ จนเหมือนแผ่นจะหยุดหมุนแล้วปล่อยกลับมาสแครช) ซึ่งใช้ในระดับพิทช์ที่แตกต่างกัน  ทำให้คล่องในทุกรูปแบบก่อนออกงานจริง!  เพลงบางเพลงหรือบางช่วงของเพลงบางเพลงเหมาะแก่การนำมาสแครช ในขณะที่บางเพลงก็อาจใช้ไม่ได้ การรู้ว่าเมื่อไหร่ถึงควรจะสแครชนั้นก็เหมือนจังหวะไทม์มิ่งเวลาเล่นตลก คือคุณจะรู้เองว่านี่คือช่วงที่ถูกและนี่คือช่วงที่ผิด ตอนจะเริ่ม ทำให้การมิกซ์ง่ายขึ้นโดยยึดอยู่กับเพลงสองเพลงที่มีBPM ต่างกันไม่เกิน 3 ของกันและกัน คุณยังควรใช้เพลงที่อยู่ในคีย์เดียวกัน ดปรแกรมจะสามารถบอกส่วนนี้ได้ทั้งหมด พอต่อเพลงได้แล้ว ค่อยเริ่มทดลองการทำลูปแล้วค่อยไปเล่นปุ่มต่างๆ ในการเพิ่มเอฟเฟกต์   อีกทั้งควรทดลองหลายๆ วิธีบนมิกเซอร์ สำหรับเอฟเฟกต์ส่วนใหญ่แล้วมันจะมีวิธีมากกว่าหนึ่งวิธีที่จะทำได้ คุณต้องหาเอาเองว่าถนัดแบบไหน (ส่วนมากวิธีหนึ่งคือทำด้วยตัวเองและอีกวิธีจะพึ่งเครื่องมาช่วย) ส่วนสำคัญที่สุดอย่างหนึ่งของการเปิดแผ่นคือการเปลี่ยนเพลง จังหวะต้องเข้ากันจนดูเหมือนมันเป็นจังหวะต่อเนื่อง ทำให้ผู้คนยังคงเต้นต่อไปไม่สะดุด เมื่อใช้เครื่องมือดีเจมาตรฐานนั้น คุณก็ต้องฟังเพลงที่สองในหูฟัง เลื่อนปุ่มปรับพิทช์จนเพลงทั้งสองเล่นด้วยความเร็วเท่ากัน จากนั้นกำหนดช่วงเพลงให้ต่อกับเพลงที่เปิดอยู่ การฝึกต่อเพลงให้กลมกลืนเป็นหนึ่งในทักษะที่จำเป็นของดีเจ   คุณยังต้องปรับระดับความดังของเสียง เพลงที่คุณกำลังเล่นอยู่นั้นเล่นเต็มกำลังเสียง คุณจึงต้องค่อยๆ เร่งเพลงที่สองขึ้นช้าๆ ฟังให้ละเอียดแล้วค่อยเพิ่มความดังขึ้น   อย่ามิกซ์เสียงร้องทับเสียงร้อง มันเป็นเรื่องสำคัญที่จะหลีกเลี่ยงการทำเสียงรบกวน ซึ่งหมายถึงคุณจำเป็นต้องคุ้นเคยกับท่อนอินโทรกับเอาโทรของเพลงต่างๆ เป็นอย่างดี ในแบบดิจิตอลแล้ว คุณอาจใช้โปรแกรมแมทช์จังหวะหรือบีตให้มันทำให้โดยอัตโนมัติ ถ้าหากเพลงทั้งคู่มี BPM ต่างกันเล็กน้อย แต่ก็ยังควรฝึกทำเองแบบอนาล็อก เพราะนี่คือทักษะพื้นฐาน สิ่งที่เริ่มต้นจากการเป็นงานอดิเรกราคาแพงสามารถเปลี่ยนเป็นอาชีพในระยะยาวได้ นี่ไม่ใช่เรื่องง่ายๆ ที่คุณจะทำได้ การเป็นดีเจต้องอุทิศเวลากว่าจะสามารถเสกสรรค์มนต์มหัศจรรย์เข้าไปในเพลงของคนอื่นได้ คุณอาจสามารถเริ่มทำได้ภายในหนึ่งชั่วโมง แต่คุณไม่มีทางทำได้ดีจริงๆ ในระยะเวลาเนิ่นนาน  นี่ไม่ใช่งานอดิเรกแบบมาทำฆ่าเวลาบ่ายวันพุธ หากคุณอยากฝึกทักษะให้เชี่ยวชาญ คุณก็ต้องฝึกฝน การนับจังหวะลง 4 อาจเป็นงานหนึ่งของการดีเจ แต่การรู้ใจคนฟังและรู้ว่าเพลงแบบไหนช่างสามารถนำมาต่อกับเพลงอีกแบบได้อย่างไม่น่าเชื่อนั้นเป็นความสามารถที่ต้องฝึกฝนกัน ไปเล่นบางที่อาจให้คุณเป็นได้ทั้งสองแบบ บาร์ทั่วไปอาจเรียกร้องให้คุณเล่นเพลงของแคธี่ เพอร์รี่ ทั้งที่ใจจริงคุณอยากจะลืมเพลง Last Friday Night เสียให้ได้ การเป็นดีเจนักเพลงตัวยงนั้นจะเพิ่มเครดิตให้ตัวคุณกับเพื่อนดีเจด้วยกัน แต่อาจทำให้งานเปิดแผ่นของคุณมีน้อย   ดีเจขวัญใจมหาชนหมายถึงเล่นเพลงที่โดนใจโดนรสนิยมการฟังของคนหมู่มาก สไตล์แบบนี้เหมาะกับงานอย่างงานแต่งงานหรืองานเลี้ยงภายใน ดีเจนักเพลงจะยึดอยู่กับดนตรีเฉพาะแนว โดยไม่สนว่าคนฟังจะเรียกร้องอยากฟังอะไร โดยทั่วไปดีเจพวกนี้จะเล่นเพลงตามคลับที่เน้นเพลงเฉพาะแนว หรือมิเช่นนั้นเขาก็สร้างชื่อขึ้นมาจนเป็นที่รู้จักของแฟนเพลงแนวนั้นๆ หาดีเจสักคนที่สไตล์เป็นที่ชื่นชอบของคุณแล้วติดตามลอบสังเกตเขาเท่าที่จะทำได้ ให้ความสนใจว่าเพลงของเขามีโครงสร้างอย่างไรและจัดการกับคนฟังอย่างไร หลังจากสังเกตเขา ลองเข้าไปตีสนิทหลังจบโชว์เพื่อถามเคล็ดลับ ดีเจส่วนใหญ่จะยินดีให้คำแนะนำหากรู้ว่าคุณเอาจริง  หาแรงบันดาลใจจากดีเจที่โด่งดัง บางทีการมองดูมืออาชีพอย่าง Headhunterz, Tiesto, Avicii, Knife Party, Sebastian Ingrosso, Deadmau5, และSkrillex ก็ช่วยคุณได้ คุณยังเป็นนักเพลงได้แม้จะเล่นเพลงสารพัดแนว แต่คุณเป็นนักเพลงแบบมีตรรกะไงล่ะ ดีเจส่วนใหญ่จะช่ำชองแค่แนวใดแนวหนึ่ง การที่คุณเชี่ยวชาญหลายแนวก็สามารถเลื่อนคุณขึ้นมาชั้นแนวหน้าได้เหมือนกัน   นี่ยังเพิ่มโอกาสเปิดกว้างขึ้นในงานอนาคต แทนที่จะมีคลับแค่แห่งสองแห่งสนใจคุณ คุณจะสามารถรับงานคลับอื่นๆ ได้อีก รวมถึงงานแต่งงานเลี้ยงบางโอกาสด้วย ในแต่ละแนวที่คุณเล่น คุณสมควรต้องรู้จักเพลงแนวนั้นที่ขึ้นหิ้ง รู้จักเพลงดีที่คนไม่รู้จัก (อย่างเพลงหน้าบีที่ควรจะเป็นเพลงเอกด้วยซ้ำ) และเพลงแนวนี้ที่ร่วมสมัย การผสมเพลงแต่ละส่วนตรงนี้เข้าด้วยกันจะทำให้คนชื่นชอบ เพื่อที่จะก้าวทันโลกที่แสนหมุนเร็ว คุณจำต้องติดตามและรู้ว่าเทรนด์กำลังโน้มไปในทางไหน คุณต้องนำหน้าหัวแถวของโลกวันนี้และเอียงเข้าหาโลกวันพรุ่งนี้  คุณควรจดบันทึกเป็นประจำ หาว่าเพลงที่เพิ่งได้ยินคือเพลงอะไร จดไอเดียที่ผุดขึ้นมาในระหว่างนั่งเล่น มีโทรศัพท์กับปากกาติดมือเพราะแรงบันดาลใจเกิดขึ้นได้ไม่รู้ตัว และเผื่อว่าเพื่อนคุณจะได้แลกเปลี่ยนเพลงที่เขากำลังหัดอยู่ด้วย การเป็นดีเจนั้นคุณต้องมีอะไรมากกว่าแค่เล่นเพลง เรียนรู้ที่จะสร้างเซ็ตเพลงที่เล่น มิกซ์สด แล้วทำให้ฝูงชนเริ่มขยับลวดลายทั้งหมดจากชุดเครื่องเล่น หลังจากนั้นคุณอาจลงทุนซื้อลำโพงขนาดใหญ่ขึ้น มอนิเตอร์ เครื่องควบคุม MIDI  อินเตอร์เฟส ไมโครโฟน และพลักอินอื่นๆ ขึ้นอยู่กับความทะเยอทะยานของคุณแล้ว แต่สำหรับอุปกรณ์พื้นฐานของดีเจนั้นจะต้องมีดังต่อไปนี้:   เทิร์นเทเบิลสองตัวหรือเครื่องเล่นซีดีสองเครื่อง (หรือมากกว่านั้น แต่ไม่จำเป็น) มิกเซอร์ 2 แชนแนล เฮดโฟน ลำโพง ซอฟท์แวร์สำหรับมิกซ์เพลง (ไม่จำเป็น) ดีเจแนวดั้งเดิมจะเลือกอุปกรณ์โดยยึดเทิร์นเทเบิลแบบไดเร็คไดรฟ์เพื่อเล่นแผ่นเสียง แต่เดี๋ยวนี้ก็ใช้แนวเล่นจากซีดีกันมากขึ้น ทั้งสองแบบต่างมีข้อดีข้อเสีย แต่มีผลต่อการเล่นสดและกลายเป็นดีเจ   การเซ็ตอุปกรณ์แบบอนาล็อกจะทำให้คุณสามารถเปิดแผ่นในแบบดั้งเดิม เรียนรู้ทักษะที่พวกนั้นเคยเริ่มต้นทำไว้ เช่นการสแครชเข็มบนตัวแผ่นเสียง แต่มันก็ทำให้คุณต้องสะสมแผ่นเสียงจำนวนมหาศาลน่าดู ซึ่งคงใช้เงินไม่น้อยเลยล่ะ การเซ็ตอุปกรณ์แบบดิจิตอลจะเน้นที่ความสะดวกสบายในการพาไปไหนมาไหน และวิธีเรียนรู้ก็เร็วกว่าด้วย เช่น การเรียนแมทช์จังหวะให้ตรงกันและการต่อเพลงก็ทำได้ง่ายขึ้นด้วยซอฟท์แวร์และเครื่องนับบีตต่อนาที (BPM) Serato Scratch หรือ Traktor เป็นโปรแกรมที่สามารถอ่านเพลงได้ทุกฟอร์แมทและเลือกเพลงได้ผ่านทางอินเตอร์เฟส Pioneer และ Numark ก็มีอุปกรณ์เครื่องเล่นหลากหลายที่ควรค่าแก่การเข้าไปดู   โปรแกรมเหล่านี้จะช่วยให้คุณเข้าถึงคลังเพลง MP3 ที่เก็บไว้ในฮาร์ดไดรฟ์ และส่วนใหญ่พวกมันจะสามารถให้เราทำการลูปเพลงสดๆ หรือสแครช ทำดีเลย์ (เสียงยืด) และรีเวิร์บ (เสียงก้อง) ควบคุมตามเวลาจริง และเล่นวิดีโอหรือคาราโอเกะได้ด้วย Ableton เป็นโปรแกรมที่ให้คุณเชื่อมต่อแผงควบคุมมิกเซอร์ผ่านทางสาย USB แล้วเล่นเพลงเหมือนดีเจยุคแรกได้ มันเหมาะสำหรับมือใหม่และคนที่เน้นประหยัด อย่าลงทุนกับอุปกรณ์เครื่องไม้เครื่องมือตั้งแต่แรก เงินส่วนใหญ่ควรเน้นไปที่เทิร์นเทเบิลกับมิกเซอร์เป็นหลัก ตอนนี้ให้ลืมอุปกรณ์เสริมอื่นๆ ก่อน และใช้เงินอย่างชาญฉลาด ซื้อเทิร์นกับมิกเซอร์ใหม่  หากคุณจริงจังกับการจะเป็นดีเจ โอกาสคือคุณน่าจะพอรู้จักดีเจในละแวกที่คุณอยู่บ้าง ขอคำแนะนำจากพวกนั้นในเรื่องชุดอุปกรณ์ที่พวกนั้นใช้! ถ้าพวกเขาลุ่มหลงในเรื่องนี้ไม่แพ้คุณ รับรองว่าเขาจะยินดีสละเวลามาอธิบายให้คุณฟังแน่ๆ ดีเจส่วนใหญ่จะบันทึกเพลงตัวอย่าง ทำเพลย์ลิสต์และเพลงของตัวเองที่บ้าน ให้แน่ใจว่าอุปกรณ์ที่คุณจะพาไปเปิดในคลับนั้นสามารถต่อร่วมกับอุปกรณ์ที่ใช้ในบ้านด้วย เช่น หากคุณเป็นดีเจแนวฮิปฮอป คุณอาจต้องการลงทุนในมิกเซอร์แบบสแครช/แบทเทิลที่บ้านเพื่อเลียนแบบบรรยากาศเวลาแข่งแร็ปของจริง  นี่จะยิ่งมีประโยชน์หากคุณวางแผนจะทำเพลงเอง เราจะพูดถึงตรงนี้เพียงเล็กน้อยก็จริง แต่รู้ว่ามันอาจเป็นหนทางพาคุณไปสู่ความโด่งดังได้ในอนาคต หากคุณวางแผนจะเล่นเพลงในสถานที่ซึ่งมีการติดตั้งอุปกรณ์สำหรับดีเจอยู่แล้ว คุณอาจต้องการแค่คอมพิวเตอร์ที่มีโปรแกรมมิกซ์เพลง แต่ถ้าต้องไปเปิดแผ่นในงานทั่วไป คุณอาจจำเป็นต้องเอาอุปกรณ์ไปเอง จำกัดขอบเขตสิ่งที่คุณต้องการหรือไม่ต้องการอะไรสำหรับงานแบบนี้  โปรแกรมมิกซ์เพลงบางโปรแกรมอาจหัดตามได้ยาก คุณสามารถหาบทเรียนและแบบฝึกหัดตามอินเทอร์เน็ต หรือไม่ก็เข้าคอร์สโรงเรียนดีเจที่จะสอนคุณในอุปกรณ์ใหม่ๆ แต่ก็ต้องรู้ว่าคุณเป็นคนต้องทำมันเองในที่สุด คุณรู้ไหมว่ายังต้องการอะไรอีก เพลงไงล่ะ และคุณต้องไม่ใช้เพลง mp3 บิตเรทต่ำที่ดาวน์โหลดมาตามเน็ตเช่นกัน การจะเป็นดีเจมืออาชีพ อย่างน้อยก็ต้องจ่ายเงินกับค่าเพลงบ้างละนะ ตอนนี้เริ่มเล่นในเพลงที่คุณมีก่อน แต่ต้องเตรียมใจว่ามันจะเป็นเงินลงทุนก้อนใหญ่ในอนาคตแน่ คุณต้องเป็นผู้เชี่ยวชาญด้านเพลง สอบถามเพื่อนๆ และดูชาร์ทอันดับเพลง แชนแนลของค่ายเพลงตามยูทูปและเว็บไซต์สำหรับดีเจอย่าง Beatport นี่คือรายชื่อแนวเพลงที่คุณอาจลองหาฟังดู:   เฮาส์ ทรานซ์ เทคโน อิเล็กโทร กลิทช์ ดาร์คอัลเทอร์เนทีฟ โปรเกรสซีฟ เบรกบีต ฮาร์ดสไตล์ ฮาร์ดคอร์ ดาวน์เทมโป จังเกิล ดรัมแอนด์เบส ดับสเต็ป ฮิปฮอป ในฐานะดีเจ คุณต้องรับผิดชอบด้านการสร้างความบันเทิงให้ผู้คนกลุ่มใหญ่ด้วยตัวคุณเอง เพลงที่คุณเล่นเป็นส่วนสำคัญ แต่คุณก็จำเป็นต้องให้ความสนใจกับวิธีการแสดงของตัวเองบนเวที อย่าแค่ยืนก้มหน้าก้มตาเปิดแผ่น มันช่างน่าเบื่อ พยายามกลายเป็นคนที่เรียกร้องความสนใจของคนอื่นในแบบที่ดี เรียนรู้ว่าเมื่อไหร่ควรหยุดพูดแล้วเล่นเพลงด้วย ใช้เพลงควบคุมบรรยากาศ กระตุ้นให้มันเดินหน้า แบ่งเพลงสไตล์แตกต่างกันออกไปในแต่ละส่วน เล่นเพลงที่ช้ากว่าเบากว่าตอนเริ่มงาน ค่อยๆ เร้าจังหวะ แล้วเล่นเพลงจังหวะเร่งเร้าในตอนท้าย เหนืออื่นใดให้สังเกตผู้ฟัง แล้วดูว่าพวกเขาตอบสนองกับเพลงแบบไหน   อย่าเล่นแต่เพลงจังหวะเร็วๆ ในงานแต่ง มันจะพรากบรรยากาศโรแมนติกไปหมด อย่าเล่นแต่เพลงช้าๆ ในงานที่เน้นวัยรุ่น พวกเขาจะเบื่อเอาง่ายๆ โผล่ไปในงานตรงเวลาและเตรียมตัวมาพร้อมแล้ว เล่นโชว์ทุกครั้งอย่างเต็มฝีมือ สนุกไปกับผู้ฟัง แต่แสดงปฏิกิริยาโต้ตอบผู้ฟังอย่างเคารพและมีความเป็นมืออาชีพ คุณไม่มีทางรู้หรอกว่าในกลุ่มผู้ฟังมีใครดูคุณอยู่บ้าง  พูดก็พูด ในโลกของดีเจนี้ ส่วนมากก็มีพวกงี่เง่าเยอะไปหมด คุณอย่าไปทำตัวแบบนั้น ทำตัวเป็นน้ำดีเพราะหากไม่เป็นมืออาชีพ มีคนต่อแถวอยากเป็นดีเจไม่รู้เท่าไหร่ที่อยากก้าวขึ้นมาแทนที่คุณ การทำงานในคลับหรือสถานที่เที่ยวกลางคืนไม่ได้มีแต่ภาพสวยงาม จำไว้ว่าเวลา 95% ที่ผู้ฟังของคุณจะดื่มมาในระดับใดระดับหนึ่ง บางคนอาจเมาเหล้า เมายา หรือเมามันมาทั้งคู่  พวกนี้จะสร้างความลำบากให้คุณอยู่เป็นครั้งคราว พยายามอย่าไปใส่ใจ ฟังหูซ้ายทะลุหูขวาไปซะ  นอกเหนือจากคนฟังที่หยาบคายหรือไม่พอใจแล้ว คุณยังต้องรับมือกับเจ้าของร้านสุดเขี้ยวและปัญหาทางเครื่องไม้เครื่องมืออีก ใช้ความสามารถในการรับมือผู้คนมาจัดการเรื่องแบบนี้เพื่อทำให้คุณแกร่งขึ้น ลองนึกภาพไปงาน (ซึ่งคุณน่าจะเคยพบมาบ้างแล้ว) แล้วเห็นดีเจมัวแต่วุ่นวายอยู่กับการกดปุ่มโน่นนี่ราวกับกำลังฝนทั่งให้กลายเป็นเข็ม มันคงแย่น่าดู การเห็นดีเจที่ไม่ได้ชอบกระทั่งเพลงที่เปิดอยู่มันแย่ยิ่งกว่าการต้องทนฟังวงวณิพกขี้เมาเสียอีก ฉะนั้นจงแสดงอย่างชัดเจนว่าตัวคุณเองก็สนุกจริงๆ แล้วผู้ฟังจะพลอยสนุกตามไปด้วย  คุณได้รับอนุญาตให้บ้าเลยเถิดได้นิดหน่อยนะ ยิ่งคุณรู้สึกแค่ไหน คนก็ยิ่งรับรู้ได้ ยิ่งคนรับรู้ คนก็จะยิ่งต้องการเรียกร้องคุณกลับมาอีก หลังจากเหน็ดเหนื่อยกับการรับงานห่วยๆ และต้องปรับแต่งอุปกรณ์ที่ยังต่ำกว่ามาตรฐาน ถึงเวลาเลื่อนไปอีกขั้น เมื่อเริ่มหาเงินได้เป็นกอบเป็นกำ ได้เวลายกระดับอุปกรณ์เสียที มาตรฐานของวงการนี้คือเทิร์นเทเบิล Technics 1200 แต่คุณยังสามารถเลื่อนขึ้นไปกว่านั้นได้อีก อาจต้องทุ่มเงินหน่อย แต่ได้ผลตอบแทนกลับมาในระยะยาวแน่   เริ่มกำหนดค่าตัว คุณคิดว่าค่าตัวคุณคือเท่าไหร่ คุณคงไม่อยากทำตัวเป็นซูเปอร์สตาร์ดีเจ แต่ก็ไม่อยากขายฝีมือในราคาติดดิน พิจารณาเรื่องการหอบหิ้วอุปกรณ์ในการรับงานไกลๆ ด้วย และดูสภาพความเป็นจริงของงานแต่ละงาน (บางงานเห็นชัดกว่า) สุดท้ายก็อย่าลืม มันทำให้คุณเลี้ยงตัวเองได้หรือเปล่า
สะสมชั่วโมงบิน. รู้ว่าคนฟังจะเป็นใคร. ทำการตลาดให้ตัวเอง. สร้างตัวตนในอินเทอร์เน็ต. หางานที่เป็นของคุณเองให้ได้. กลายเป็นโปรดิวเซอร์. เรียนรู้ BPM ของเพลงที่คุณเล่น. เรียนรู้เรื่องอินโทรกับเอาโทร. เรียนรู้การสแครชแผ่น ตอนแรกเอาง่ายๆ ไว้ก่อน. เปลี่ยนจากเพลงหนึ่งไปอีกเพลงให้เนียนกลมกลืน. คิดในระยะยาว. ตัดสินใจว่าคุณอยากเป็นดีเจแบบขวัญใจมหาชนหรือแบบขวัญใจคอเพลง. เฝ้าติดตาม. เป็นดีเจสารพัดแนว. ติดตามเทรนด์ล่าสุดของโลกดนตรี. เริ่มต้นด้วยอุปกรณ์พื้นฐาน. ตัดสินใจว่าจะไปทางอนาล็อกหรือดิจิตอล. ลองพิจารณาการใช้ซอฟท์แวร์มิกซ์เพลง. เน้นประหยัดไว้ก่อน. อย่าลืมชุดเครื่องทำเพลงในบ้าน. รู้ว่าคุณต้องใช้อะไรบ้างเวลาไปเปิดแผ่น. สร้างคอลเลคชั่นเพลง. สร้างเสน่ห์ให้กับตนเอง. อ่านใจผู้ฟังเสมอ. ทำตัวแบบมืออาชีพ. รับมือกับพวกงี่เง่าให้ดี. ทำตัวสนุก. ทำความฝันให้เป็นจริงด้วยการทำเป็นอาชีพ.
https://www.wikihow.com/Be-a-DJ https://www.wikihow.com/Be-a-DJ https://www.wikihow.com/Be-a-DJ https://www.wikihow.com/Be-a-DJ https://www.wikihow.com/Be-a-DJ
Developing a Following Working the Music Learning the Craft Gathering Equipment Making It Your Career